armvectores/hy_wikipedia_2023 huggingface dataset:
Մարիո Մուսա

Ֆիլիպ Նովակ (հուլիսի 6, 1990(1990-07-06), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ ֆուտբոլիստ, «Դինամո Զագրեբ» ֆուտբոլային ակումբի պաշտպանն է։


== Կարիերա ==
Մուսան ֆուտբոլիստի կարիերան սկսել է խորվաթական «Լոկոմոտիվա» ակումբում։ Խորվաթիայի առաջնությունում իր մեկնարկային հանդիպումն անցկացրել է 2009 թ․ հուլիսի 26-ին, երբ թիմը մրցում էր Ռիեկայի հետ։ Խորվաթիայի առաջնությունում իր առաջին գոլը խփել է 2012 թ․ մարտի 24-ին, երբ թիմը մրցում էր Սպլիտի հետ։
2015/16 մրցաշրջանում ֆուտբոլիստը խաղում էր «Դինամո Զագրեբ» ակումբում, որից հետո վարձավճարով խաղացել է «Մակաբի Հայֆա» և «Համարբյու» ակումբներում։ 2017/18 մրցաշրջանում կրկին խաղացել է Լոկոմոտիվայի կազմում, այնուհետև 2018 թ․ վերադարձել է Դինամո Զագրեբ։


== Նվաճումներ ==
 Դինամո Զագրեբ

Խորվաթիայի առաջնություն ֊ 2015/16
Խորվաթիայի գավաթակիր ֊ 2015/16


== Ծանոթագրություններ ==


== Հղումներ ==
Մուսան hrnogomet.com կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Պիկոս դե Էուրոպա (ազգային պարկ)

Պիկոս դե Էուրոպա ազգային պարկ (իսպ.՝ Parque Nacional de Picos de Europa), ազգային պարկ Իսպանիայի հյուսիսային հատվածում գտնվող Պիկոս դե Էուրոպա լեռնաշղթայում։ Երեք ինքնավար համայնքների՝ Աստուրիայի, Կանտաբրիայի ու Կաստիլիայի և Լեոնի սահմաններում է։


== Պատմություն ==
Իսպանիայի ազգային պարկերից առաջինն է, Պիրենեյների Օրդեսա և Մոնտե Պերդիդո պարկի հետ միասին։ Ստեղծվելուն պես՝ 1918 թվականի հուլիսի 22-ին, այն կազմում էր այսօրվա ազգային պարկի արևմտյան մասը, որի կենտրոնում էր Կովագոնգա լիճը։ Այդժամ դա կոչվում էր Մոնտանա դե Կովադոնգա ազգային պարկն, որն ընդգրկում էր 169,25 քառ.կմ տարածք։ 1995 թվականի մայիսի 30-ին այգին ընդարձակվեց՝ ընդգրկելով իր ներկայիս ընդհանուր տարածքը` 646,60 քառ.կմ։
2003 թվականի հուլիսի 9-ին Միավորված ազգերի Կրթության, գիտության և մշակույթի կազմակերպությունը հաստատել է «Կենսոլորտի արգելոց» կարգավիճակը ազգային պարկի համար։ Պիկոս դե Էուրոպան կենսոլորտային արգելոցներից մեկն է Կանտաբրյան լեռներում։ Վերջիններս ընդգրկված են մեկ ընդհանուր արգելոցի մեջ, որը կոչվում է Գրան Կանտաբրիկա։


== Աշխարհագրություն ==
Այգու ընդհանուր տարածքը կազմում է 640,60 քառ. կմ։ Այն կիսում են Կաստիլիա և Լեոն, Աստուրիա, Կանտաբրիա ինքնավար համայնքները։ Պարկի ամենաբարձր կետը Տոռե դե Սերեդոն գագաթն է, որը գտնվում է ծովի մակարդակից 2648 մ բարձրության վրա, իսկ ամենացածր վայրը՝ Դևա գետում, ունի 75 մ բարձրություն (ծովի մակարդակից)։


== Կենդանական և բուսական աշխարհ ==
Տարածքում կարելի է գտնել մի քանի տեսակի անտառներ. հայտնի ծառերից են հաճարենին և կանտաբրիական կաղնին։
Բնակչությունը կազմում է 1300 մարդ։ Կան շատ պաշտպանված կենդանիների տեսակներ, ինչպիսին են խլահավերը, գառնանգղները, կանտաբրիական շագանակագույն արջերը և իբերիական գայլերը։ Պիկոս դե Էուրոպայում ամենահայտնի կենդանին պիրենեյան քարայծն է, կամ նրա ավելի առանձնահատուկ ցեղակիցը՝ կանտաբրիական քարայծը։ Վերջինիս, ինչպես նաև իսպանական այծքաղի շատ քանդակներ կան պարկի շրջակայքում։


== Տես նաև ==
Պիկոս դե Էուրոպա
Կանտաբրյան լեռներ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Official web of the Spanish Ministry of Environment Archived 2016-10-26 at the Wayback Machine.
Information and tourism office
iberianature.com - English-language web site on nature in Spain and Portugal
DVD

DVD-ն (դի-վի-դի, անգլ.՝ Digital Versatile Disc - թվային բազմանպատակային սկավառակ (ԹԲՍ), նաև անգլ.՝ Digital Video Disc - թվային տեսասկավառակ) ինֆորմացիայի կրիչ է, որը ունի սկավառակի տեսք, արտաքինով նման է կոմպակտ-սկավառակին, սակայն ունի հնարավորություն պահել ինֆորմացիայի ավելի մեծ ծավալ, քան սովորական կոմպակտ-սկավառակները ալիքի ավելի փոքր երկարություն ունեցող լազերի օգտագործման շնորհիվ։


== Տեխնիկական տեղեկություն ==


== Ծանոթագրություններ ==


== Արտաքին հղումներ ==

DVD FAQ
Մոլևոն

Մոլևոն (լատ.՝ Mons Livoris — Լեւոնի լեռ), բերդ Լեռնային Կիլիկիայում, համանուն դաշտում, Լամբրոնի արևմտյան կողմում։
1214 թվականին Լևոն Բ թագավորը Մոլևոնը պարգևել էր հիվանդանոցի խաչակիր ասպետներին։ Տարբեր ժամանակներում Մոլևոնին տիրող իշխաններից հիշատակվում են Աժառոսը, Սիր Լեոնը։ 1271 թվականին Մոլևոն գրավում է արքունիքը՝ նրա իշխանի ապստամբության պատճառով։ XIV դարի սկզբին Մոլևոնի տերն էր Օշին Ա-ի եղբայր Ալինախը։ 13-14-րդ դարերում Մոլևոնը եղել է եպիսկոպոսանիստ։ 1323 թվականին ենթարկվել է թուրքմենական, 1335 թվականին Հալեպի ամիրայության զորքերի ասպատակություններին և մեծապես ավերվել։ XV դարում գտնվում էր թուրքմենների տիրապետության տակ, 1487 թվականին նվաճել են եգիպտացիները, իսկ հաջորդ տարում՝ օսմանյան թուրքերը։ Բերդից բացի, Մոլևոն անունն են կրում շրջակա դաշտն ու գավառը («նահանգ»), ինչպես նաև մոտակայքում գտնվող լեռնանցքըն ու վանքը։
1445

1445 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1445 թվականն է, 
XV դարի 45-րդ տարին։


== Դեպքեր ==


== Ծնունդներ ==


== Մահեր ==
Կարինե Աղեկյան

Կարինե Պարսամի Աղեկյան (փետրվարի 10, 1958(1958-02-10), Երևան, Հայկական ԽՍՀ, ԽՍՀՄ - հունվարի 29, 2021(2021-01-29)), հայ ազատամարտիկ, առաջին կապային թեթև ատլետ, դիպուկահար, Արցախյան երեք պատերազմների մասնակից։ 
Ավարտել է Ֆիզիկական կուլտուրայի հայկական պետական ինստիտուտը (1979)։ 
1989-1994 թվականներին տարբեր կամավորական ջոկատների կազմերում մասնակցել է ՀՀ Իջևանի, Գորիսի (Շուռնուխ, Գոփս-Կապա մայրուղի, «Գազի պոստ» և այլն ) և Արցախի Կուբաթլուի, Զանգելանի, Ֆիզուլիի (Հորադիզ, Աբդուռահմանլի) շրջանների ինքնապաշտպանկան և ազատագրական մարտերին։ Բազմիցս վիրավորվել է, ապաքինվել և վերադարձել մարտադաշտ։ 1993 թվականից ընտանիքով բնակվել է Քաշաթաղի շրջանի ազատագրված Աղավնո գյուղում։
Մահացել է 2021 թվականի հունվարի 29-ին՝ սրտի կաթվածից։ Ամփոփված է «Եռաբլուր» զինվորական պանթեոնում


== Ծանոթագրություններ ==
Գոնդափերի Ներքին

Գոնդափերի Ներքին, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում է Արածանիի աջ կողմում, նրա աջ կողմի վտակ Տաշլուչայ գետակի վրա, Դիադին քաղաքից 26 կմ հյուսիս-արևմուտք։ Գյուղից 4-5 կմ հյուսիս գտնվում է Գոնդափերի Վերին գյուղը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիլակիարա

Վիլակիարա  (իտալերեն՝ Villachiara), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1283 մարդ, խտությունը՝ 77 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 25030։ Հեռախոսային կոդ՝ 030։
Կոմունայի հովանավորն է սուրբ Սանտա Կիարան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աղավնի (ֆիլմ, 1927)

«Աղավնի» (անգլ.՝ The Dove),  Ռոլանդ Ուեստի 1927 թվականի ամերիկյան համր մելոդրաման՝ ըստ Մակ Ուիլլարդի համանուն պիեսի։ Ֆիլմն արժանացել է «Օսկար» մրցանակի՝ «Բեմադրող նկարչի լավագույն աշխատանքի համար» (Ուիլյամ Քեմերոն Մենզիս)։ Ֆիլմը պահպանվել է միայն մասամբ` ժապավենի ինը գալարներից  Կոնգրեսի գրադարանում պահպանվել են միայն չորսը։  1932 թվականին թողարկվել է ֆիլմի ռեմեյքը՝ «Ռիո աղջիկը» անունով, որի գլխավոր դերում խաղում էր Դոլորես դել Ռիոնը ։


== Սյուժե ==
Պարուհի Դոլորեսը աշխատում էր սրճարանում, որի բեմական կեղծանունը Աղավնի էր։ Նա  սիրահարվում է երիտասարդ մեքսիկացի կաբալյերոյին։ Սակայն նրան սիրահարված էր  հողատեր Դոն Խոսեն, որին պատկանում էր սրճարանը։ Նա ցանկանում էր տիրանալ աղջկան և մտադիր չէր կանգնել ոչնչի առաջ։
Ֆիլմի նկարանահանումների նախնական շրջանը  տեղի են  ունեցել Մեքսիկայում։ Սակայն հետո` Մեքսիկայի պոտենցյալ քաղաքական բարդությունների պատճառով, United Artists ընկերության ղեկավարության կողմից որոշվեց  սյուժեն տեղափոխել «չեզոք երկիր»։
Ֆիլմը դարձավ «United Artists» ընկերությունում Նորմա Թոլմաջի աշխատանքի համար հաղթական։


== Դերերում ==
Նորմա Թոլմաջ — Դոլորես
Նոյ Բիրի] — Դոն Խոսե Մարիա և Սանդովալ
Գիլբերտ Ռոլանդ  — Ջոննի Պաուելլ
Էդդի Բորդեն — Բիլլի
Գարրի Մայերս — Մայք
Միխաիլ Վավիչ — Գոմես
Կալլա Պաշա — կոմանդանտե
Մայքլ Դարկ — կապիտան Սանդովալ
Ուոլտեր Դենիելս — հարբեցողուհի
Օլգա Բակլանովա  — հատված (տիտրերում ցուցադրված չէ)
Ուայտ Էլիս — հատված (տիտրերում ցուցադրված չէ)


== Ծանոթագրություններ ==
ISO 3166-2:SY

ISO 3166-2։SY-ը Ստանդարտիզացման միջազգային կազմակերպության ստանդարտ է, որը որոշում է աշխարհագրական կոդեր (աշխհակոդերը)։ ISO 3166-2։SY կոդը ISO 3166-2 ստանդարտի ենթաբազմությունն է, որը վերաբերվում է Սիրիայի Արաբական Հանրապետությանը։
Ստանդարտը ներառում է 14 մարզ։ Ամեն կոդը կազմված է երկում ասերից՝ ISO 3166-1 կոդի Սիրիայի Արաբական Հանրապետության (SY) համար և երկտառանի ենթակոդից, որոնք գրված են գծիկով։


== Կոդեր ==


== Տես նաև ==
ISO 3166-2
ISO 3166-1
Սիրիայի մարզեր


== Արտաքին հղումներ ==
Սիրիայի աշխհակոդ(չաշխատող հղում)
Ծածկագրություն

Ծածկագրություն, գրության եղանակ։ Խնդիրն է գրածը հասկանալի դարձնել միայն այն մարդկանց, որոնք գիտեն վերծանման բանալին։
Ծածկագրությունն օգտագործվել է ռազմական, դիվանագիտական, անօրինական քաղաքական, կրոնա-աղանդավորական, 
առևտրա-ֆինանսական և այլ նպատակներով։ Ծածկագրության բազմաթիվ եղանակներ հայտնի են հնագույն ժամանակներից (հիշատակել են Հերոդոտոսը և Պլուտարքոսը)։ Հայերը որոշ տեսակներ գործածել են XII դարից։


== Ծածկագրության միջոցներ ==
Հայտնի են ծածկագրության հետևյալ միջոցները՝ 

այբուբենի փոխարինում մի այլ, սակավ գործածական այբուբենով
բառերի հակառակ գրություն (գրիչ-չիրգ)
տառերի միտումնավոր ձևափոխություն՝ մասնիկների ավելացումով կամ պակասեցումով
պայմանական նշաններ կամ թվեր
այբուբենի տառերի հնչյունական կամ թվական արժեքների տեղափոխություններ՝ ըստ վաղօրոք նշված կոդերի
ինքնահնար այբուբեն
ակրոստիքոսներ (հայ գրականության մեջ գործածել են Ներսես Շնորհալին, Գրիգորիս Աղթամարցին, Եղիշե Չարենցը)։Կան ծածկագրության ավելի բարդ ու խրթին ձևեր, որ կիրառում են պրոֆեսիոնալ հեղափոխականները, հետախույզները, լրտեսները, դիվերսանտները։ Այսպիսի ծածկագրությունների բանալին հայտնի է միայն պայմանավորված երկու կողմերին։


== Տես նաև ==
Գաղտնագիր
Ֆրասինո

Ֆրասինո (իտալերեն՝ Frassino), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 289 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Տարածքը՝ 16 կմ²։ Փոստային ինդեքս՝ 12020։ Հեռախոսային կոդ՝ 0175։


== Ժողովրդագրություն ==
Բնակչության գրաֆիկը.


== Կոմունայի վարչակազմ ==
Հեռախոս։ 0175 976910
Էլեկտրոնային փոստ։ info@comune.frassino.cn.it
Պաշտոնական կայք։ http://www.comune.frassino.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Որմնաբույս կարճաթերթիկավոր

Որմնաբույս կարճաթերթիկավոր (լատ.՝ Arenaria brachypetala), մեխակազգիների ընտանիքին պատկանող ծածկասերմ բույս։  Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա խոտաբույս է՝ 20-40 սմ բարձրությամբ։ Պսակաթերթերը բաժակաթերթերից կարճ են, դեղնավուն ու կանաչավուն, իսկ բաժակաթերթերը բթացած են ։ Բույսի ներքևի մասի տերևները մահացած են։


== Տարածվածություն ==
Հայաստանում հայտնի է միայն Երևանի ֆլորիստիկական շրջանում (Երախի լեռնաշղթա, լեռնագագաթ՝ Փոքր Իլկասար)։ Աճում է նաև Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-900 մ բարձրությունների վրա, չոր քարքարոտ լանջերին, կիսաանապատում և ֆրիգանանման բուսականության մեջ։ Ծաղկում է հունիս ամսին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է ընդամենը մեկ պոպուլյացիա՝ 10 կմ²-ից պակաս տարածման և բնակության շրջաններով։ Տեսակին,  կապված տնտեսական գործունեության ակտիվացման հետ, սպառնում է աճելավայրերի պայմանների փոփոխություն։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։ Անհրաժեշտ է ստեղծել նոր ԲՀՊՏ Երախի լեռնաշղթայում։


== Ծանոթագրություններ ==
Ռուկովիշնի Լոգ

Ռուկովիշնի Լոգ (ռուս.՝ Рукавишный Лог), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պալոմիցա գետի ձախ ափում՝ 39 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամա ավազանային շրջանին, գետի ջրատնտեսային տեղամասը Վյատկա գետն է։։ Գետի գետային ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035041
Հիդրոլոգիական ուսումնասիրությունների կոդը - 111103504
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բակալի (գյուղ, Բակալինսկի շրջան)

Անվան այլ կիրառումների համար տե՛ս՝ ԲակալիԲակալի (ռուս.՝ Бакалы, բաշկիրերեն՝ Баҡалы), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թբիլիսիի միջազգային օդանավակայան

Թբիլիսիի միջազգային օդանավակայան (վրաց.՝ თბილისის საერთაშორისო აეროპორტი), Վրաստանի գլխավոր օդանավակայան, որը գտնվում է Թբիլիսի մայրաքաղաքի մոտ։
2007 թվականի փետրվարին վերակառուցում են օդանավակայանը։ Կառուցվել են նոր միջազգային տերմինալ, ավտոկայանատեղի, բարելավված հարթակ, վազքուղիներ, ինչպես նաև ձեռք է բերել նյութական բեռնաթափման սարքավորում։ Կառուցվել է նաև երկաթուղային գիծ քաղաքի կենտրոնում։ Ուղարկվել են վեց գնացք օրական, յուրաքանչյուր ուղղությամբ։
Օդանավակայանը կառուցվել է որպես ժամանակակից և ֆունկցիոնալ հաստատություն։ Օդանավակայանը նախագծված է ապահովել լավագույն ծառայություն, որպես ուղևորների և ուղեբեռի հետ, օգտագործվող տարածքը կազմում է՝ 25 000 քառ.մ.։ Ինչպես նաև հնարավորություն ունի հետագա վերանորոգման, առանց դադարեցնելու շահագործումը։ Օդանավակայանում կան նաև կետեր, սնունդներ և խանութներ։
Ընդհանուր արժեքը նախագծի վերակառուցման կազմել է՝ 90.5 միլիոն դոլար։ Տարողունակությունը տերմինալի կառուցման կազմել է՝ 2,8 միլիոն ուղևոր մեկ տարում։
Ուղևորափոխադրումների ծավալն աճել է 8,5%-ով, իսկ թռիչքները ու վայրէջքները 18,7%-ով։


== Ավիաընկերություններ և ուղղություններ ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2018-09-11 at the Wayback Machine.
Միջազգային օդանավակայան Թբիլիսի (ոչ պաշտոնական կայք)
Քրիստիան Պավոն

Քրիստիան Պավոն (իսպ.՝ Cristian Pavón, հունվարի 21, 1996(1996-01-21)[…], Anisacate, Santa María Department, Կորդովա, Արգենտինա), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Բոկա Խունիորսի և Արգենտինայի ազգային հավաքականի կազմում։ Խաղում է աջ վինգերի դիրքում։


== Ակումբային կարիերա ==


=== Տալյերես Կորդովա ===
Պավոնը Տալյերես Կորդովայի ակադեմիայի սան է։ Իր առաջին պրոֆեսիոնալ պայմանագիրը կնքել է 2012 թվականի փետրվարի 7-ին՝ 16 տարեկան հասակում։ Պրոֆեսիոնալ դեբյուտը նշել է 2013 թվականի դեկտեմբերի 8-ին՝ Արգենտինայի երկրորդ դիվիզիոնի Վիլա Սան Կառլոսի դեմ խաղում։ Իր առաջին գոլը խփեց 2014 թվականի մարտի 4-ին՝ Կրուսերո դել Նորտեի դեմ խաղում։ Տալյերեսի կազմում Պավոնը անցկացրեց 20 հանդիպում՝ դառնալով 4 գոլի հեղինակ։


=== Բոկա Խունիորս ===
2014 թվականի հուլիսի 9-ին Պավոնը 1․3 միլիոն եվրոյի դիմաց տեղափոխվեց Բոկա Խունիորս։ Տրանսֆերից հետո նա վարձավճարով միացավ Կոլոնին խաղաժամանակ ստանալու համար։ Իր դեբյուտը ակումբի կազմում նշեց օգոստոսի 9-ին՝ Ինստիտուտոյի դեմ խաղում՝ Կոլոնի կազմում անցկացնելով 21 հանդիպում և դառնալով 5 գոլի հեղինակ։
2015 թվականի սկզբում Պավոնը վերադարձավ Բոկա Խունիորս։ Իր դեբյուտը նշեց ապրիլի 5-ին՝ Ատլետիկո Հուրականի դեմ խաղում։ Իր առաջին գոլը ակումբի կազմում խփեց ապրիլի 20-ին՝ Լանուսի դեմ խաղում։ Իր առաջին հանդիպումը Լիբերտադորեսի գավաթում անցկացրեց մայիսի 8-ին՝ Ռիվեր Փլեյթի դեմ խաղում։ 2016 թվականի հուլիսի 15-ին՝ Լիբերտադորեսի գավաթի կիսաեզրափակչի Ինդեպենդիենտե դել Վալյեի դեմ պատասխան խաղում Պավոնը դարձավ դուբլի հեղինակ, սակայն Բոկա Խունիորսի պարտվեց 2-3 հաշվով և դուրս մնաց մրցաշարից։


== Միջազգային կարիերա ==
Արգենտինայի Մ23 հավաքականի կազմում Պավոնը մասնակցել է 2016 թվականի Օլիմպիական խաղերին, սակայն այստեղ Արգենտինան չկարողացավ անցնել խմբային փուլի արգելքը։
Արգենտինայի ազգային հավաքականի կազմում իր դեբյուտը նշել է 2017 թվականի նոյեմբերի 11-ին՝ Ռուսաստանի դեմ խաղում։ Իր առաջին հանդիպումը հավաքականի մեկնարկային կազմում անցկացրեց նոյեմբերի 14-ին՝ Նիգերիայի դեմ խաղում՝ այս խաղում դառնալով գոլային փոխանցման հեղինակ։
2018 թվականի մայիսին Պավոնը ընդգրկվեց Արգենտինայի՝ աշխարհի առաջնության համար վերջնական կազմում։ Իր դեբյուտը առաջնությունում նշեց հունիսի 16-ին՝ Արգենտինայի առաջին՝ Իսլանդիայի դեմ խաղում՝ փոխարինելով Անխել դի Մարիային հանդիպման 75-րդ րոպեին։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 19-ի դրությամբ


=== Միջազգային վիճակագրություն ===
2018 թվականի հունիսի 19-ի դրությամբ


== Նվաճումներ ==


=== Ակումբային ===
Բոկա Խունիորս

Արգենտինայի առաջնություն․ 2016–17, 2017–18


== Ծանոթագրություններ ==


== Արտաքին հղումներ ==
Պավոնի պաշտոնական Ինստագրամի էջը
Պավոնը transfermarkt-ում
Պավոնը soccerbase.com-ում
Պավոնը WhoScored.com կայքում
Պավոնը Բոկա Խունիորսի պաշտոնական կայքում
Պավոնը ՖԻՖԱ-ի պաշտոնական կայքում Archived 2018-01-14 at the Wayback Machine.
Ծովանարգես

Ծովանարգես, շքանարգիզների ընտանիքի մշտադալար սոխուկավոր բույս։ Հայրենիքը Անտիլյան կղզիներն են։ Տերևները լայն երկարավուն են, մուգ կանաչ։ Ծաղիկները (9-15 հատ) շքեղ են, հոտավետ՝ հավաքված հովանոցներում։ Սենյակային պայմաններում աճեցվող տարածված տեսակ է ծովանարգես գեղեցիկը։ Ակտիվ աճման շրջանում բույսը պետք է առատ ջրել և սնուցել պարարտանյութերով, իսկ ձմռանը՝ ջրել չափավոր։ Պետք է տեղափոխել գարնանը՝ հավասար քանակով կավաճմային հումուսատերևային կամ տորֆային հողախառնուրդի մեջ, նախապես ավելացնելով ավազ։ Բազմացվում է «ձագուկ» սոխուկներով, որոնք առանձնացնում են տեղափոխելիս։
Իվանովկա (գյուղ, Բորզնայի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Իվանովկա գյուղում բնակվում էր 804 մարդ։ Բնակչության խտությունը կազմում էր 504 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչենսկի (գյուղ, Չապլիգինսկի շրջան)

Անվան այլ կիրառումների համար տե՛ս՝ ԶարեչենսկիԶարեչենսկի (ռուս.՝ Зареченский), գյուղ Ռուսաստանի Լիպեցկի մարզի Չապլիգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբերոֆեն լե Վիսամբուր

Օբերոֆեն լե Վիսամբուր (ֆր.՝ Oberhoffen-lès-Wissembourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 321 մարդ, բնակչության խտությունը` 105.94 մարդ/կմ²։ Բնակավայրը զբաղեցնում է 3.03 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 218 աշխատունակ (15-64 տարեկան)  բնակիչ, որոնցից ակտիվ էին 178-ը, իսկ ոչ ակտիվները` 40։ Ակտիվության ցուցանիշը կազմում է 81,7 %։ 178 աշխատունակ մարդկանցից աշխատել է 172 անձ (94 տղամարդ և 78 կին)։ Գործազուրկ են եղել 6 անձ (2 տղամարդ և 4 կին)։ 40 անաշխատունակներից 17-ը եղել են աշակերտներ կամ ուսանողներ, 9-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զելյոնի Գայ (գյուղ, Թելմանովսկի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Զելյոնի Գայ գյուղում բնակվում էր 118 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձարխոտ բաժանատերև

Ձարխոտ բաժանատերև (լատ.՝ Athyrium distentifolium), ձարխոտազգիների ընտանիքին պատկանող պտերանման բույս։


== Նկարագրություն ==
Բազմամյա կոճղամատավոր բույս է, որի բարձրությունը 60-160 սմ է։ Վայրի թիթեղը փափուկ է, մուգ կանաչ, կրկնակի կամ եռակի փետրաձև հատված , երկրորդ կարգի սեգմենտները երկարավուն-նշտարաձև են։ Կոթը վայրի թիթեղից կարճ է։


== Տարածվածություն ==
Հայաստանում հանդիպում է Իջևանի և Լոռու ֆլորիստական շրջաններում։ Աճում է նաև Մեծ Կովկասում, Արևմտյան, Կենտրոնական և Արևելյան Անդրկովկասում, Ղարաբաղում, Եվրոպայում, միջերկրածովյան ավազանի երկրներում, Թուրքիայում, Հյուսիսային և Արևելյան Ասիայում, Հյուսիսային Ամերիկայում։


== Էկոլոգիա ==
Աճում է ենթալպյան գոտում` ծովի մակարդակից 2200-2600 մ բարձրությունների վրա, քարքարոտ կիրճերում, Կովկասյան մրտավարդի թփերի մեջ։


== Պահպանություն ==
Վտանգված տեսակ է։ Հյուսիսային Հայաստանում հայտնի են երկու լոկալիտետներ։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի պայմանների փոփոխության հետևանքով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Ալեքսանդրովկա (գյուղ, Պրիյատինի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Պոլտավայի մարզի Պրիյատինի շրջանում։ Բնակավայրը նախկինում նաև անվանվել է Բոգդանովկա։ Հիմնադրվել է 1917 թվականին։
2001 թվականի տվյալներով Ալեքսանդրովկա գյուղում բնակվում էր 503 մարդ։ Բնակավայրը զբաղեցնում է 1184 կմ² տարածք։ Բնակչության խտությունը կազմում էր 424,83 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Last Fair Deal Gone Down

Last Fair Deal Gone Down, Katatonia խմբի հինգերորդ լիաֆորմատ ալբոմը, որը թողարկվել է 2001 թվականին Peaceville Records-ում։ Ալբոմը անվանվել է բլյուզ-երգիչ Ռոբերտ Ջոնսոնի երգի պատվին։ Այս ալբոմն առաջինն է խմբի չորս ալբոմների շարքում, որը թողարկվել է անփոփոխ կազմով՝ ի դեմս Յոնաս Ռենկսի, Անդերս Նյուստրյոմի, Ֆրեդրիկ Նորմանի, Մաթիաս Նորմանի և Դանիել Լիլեքվիստի։
Ալբոմի վրա աշխատանքները սկսվել են 1999 թվականին, նրանց նախորդ՝ Tonight's Decision ալբոմի թողարկումից անմիջապես հետո։ Ինչպես մյուս ալբոմներում, երգերի մեծ մասը գրվել է խմբի հիմնադիրների կողմից։


== Երգերի ցանկ ==


== Ձայնագրման մասնակիցներ ==
Յոնաս Ռենսկե՝ վոկալ
Անդերս Նյուստրյոմ՝ կիթառ,
Ֆրեդրիկ Նորման՝ կիթառ
Մատիաս Նարման՝ բաս կիթառ
Դանիել Լիլեքվիստ՝ հարվածային գործիքներ


== Ծանոթագրություններ ==
Ֆեռնանդո Իեռո

Ֆեռնանդո Ռուիս Եռո (իսպ.՝ Fernando Ruiz Hierro, մարտի 23, 1968 (55 տարեկան), Վելես-Մալագա, Իսպանիա)  - նախկին իսպանացի ֆուտբոլիստ, Իսպանիայի հավաքականի և Մադրիդի Ռեալի ավագ, պաշտպան և կիսապաշտպան։
Նա Ռեալ Մադրիդի կազմում հինգ անգամ դարձել է Լա Լիգայի չեմպիոն և երեք անգամ նվաճել է ՈՒԵՖԱ Չեմպիոնների Լիգայի գավաթը։ Ռեալ Մադրիդում 14 տարի անցկացնելուց հետո նա տեղափոխվել է Վալյադոլիդիդ և իր կարիերայի ընթացքում անցկացրել է ավելի քան 500 պաշտոնական հանդիպում։ Նա նաև հանդես է եկել Կատարում և Անգլիայում։
Եռոն Իսպանիայի հավաքականում անցկացրել է մոտ 90 հանդիպում և մասնակցել չորս Աշխարհի գավաթի և երկու Եվրոպայի առաջնության։ Նա մարզչական կարիերան սկսել է 2016 թվականին Օվիեդոյում, իսկ երկու տարի անց գլխավորել է ազգային հավաքականը։


== Ակումբային կարիերա ==


=== Վաղ տարիներ / Ռեալ Մադրիդ ===
Եռոն ծնվել է Մալագա պրովինցիայի Վելես Մալագա քաղաքում։ Ֆուտբոլային կարիերայի սկզբին նա հանդես է եկել տեղի Վելես Մալագա ակումբում, որից հետո փորձել է խաղալ հարևան քաղաքի Դեպորտիվո Մալագա ակումբ, սակայն այտեղ նրան ասացին, որ չունի անհրաժեշտ որակները և խորհուրդ տվեցին վերադառնալ տուն։ Նա իր նորամուտը նշեց Լա Լիգայում Վալյադոլիդի կազմում, իսկ 1989 թվականին երկու հրաշալի մրցաշրջանից հետո նրան գնեց Ռեալ Մադրիդը։
Ռեալում Եռոն առաջին մրցաշրջանի 37 խաղերում դարձավ յոթ գոլի հեղինակ և ամրագրեց իր դիրքը հիմնական կազմում և շարունակեց իր հաջող խաղը հաջորդ մրցաշրջաններում` դառնալով 44 գոլի հեղինակ որից 21-ը 1991-92 մրցաշրջանում։ Տարիների ընթացքում նա հաջախ պաշտպանության կենտրոնում զուգակցում էր Մանուել Սանչիսին, ինչը նպաստեց Ռեալ Մադրիդի երեք Չեմպիոնների Լիգայի գավաթները նվաճելուն և դարձավ թիմի ավագ Սանչիսի կարիերայի ավարտից հետո։


== Ծանոթագրություններ ==
Հայկական կակաչ

Հայկական կակաչ (լատ.՝ Papaver armeniacum), կակաչազգիների ընտանիքի պատկանող բուսատեսակ։ Այն առաջին անգամ նկարագրել է Ավգուստին Պիրամուս դը Կոնդոլը։ Հայկական կակաչը երբեմն անվանում են նաև անատոլիական կակաչ։


== Նկարագիր ==
Հայկական կակաչը միամյա, երկամյա կամ բազմամյա, 20-40 սմ բարձրության հասնող բույս է, ծաղիկը թավշյա է, ալ կարմիր գույնի, ցողունը՝ կանաչ, կոկոնը նշտարաձև է, տերևները նստադիր են և մազմզոտ։ Ծաղկում է հուլիս-օգոստոս ամիսներին։ Ծաղիկները համեմատաբար փոքր են, նուրբ, ճառագայթաձև և համաչափ։ Պտուղը 0.8- 1.2 սմ ունեցող պարկուճ է, սերմերը մանր են։


== Տարածումը ==
Հայկական կակաչը աճում է սկսած 1700-ից մինչև 3400 մետր բարձրադիր տարածքներում՝ հողի մանրախիճ կամ կրաքարային բաղադրություն ունեցող վայրերում։
Հանդիպում է Թուրքիայի հարավ-արևելքում, Վանա լճի և Արարատ լեռան մերձակա վայրերում, ինչպես նաև՝ Իրանի և Հայաստանի բարձրադիր գոտիներում։


== Աղբյուրներ ==
http://papaver.frh.ch/papaverarmeniacum.html
Herbarium in Kew Gardens
Herbarium des Royal Botanic Garden Edinburgh
Van Herbarium
Natural History Museum, Linnaean Plant Name Typification Project
Illustration aus Giorgio Bonelli (1783-1816), Hortus Romanus juxta Systema Tournefortianum, Band 4, Taf. 66
Հեքիմխան

Հեքիմխան, գյուղ Արևմտյան Հայաստանում, Խարբերդի վիլայեթի Աղջադաղի գավառակում։ Գտնվում էր Մալաթիա քաղաքից հյուսիս, խճուղային ճանապարհի վրա։ Գյուղի մոտ՝ Մալաթիա-Սեբաստիա ուղղու վրա գտնվում է նաև Հեքիմխան ճանապարհային կայանը։


== Անվան ստուգաբանություն ==
Գյուղը հիմնվել է Ալաեդդին սուլթանի կողմից, բայց վերանորոգվել է ոմն Հեքիմի կողմից, որի անունով էլ այն կոչվել է։


== Պատմություն ==
Գյուղը հանդիսացել է գավառի վարչական կենտրոն։ Հարմար օթևան է եղել ճանապարհորդների համար, քանի որ մոտակայքում այլ բնակավայրեր չկային։
Հեքիմխանի հայկական թաղերն ավերվեցին 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 500 տուն բնակիչ, որի մեծամասնությունը հայեր էին։


== Պատմամշակութային կառույցներ ==
Հեքիմխանն ուներ 2 հայկական եկեղեցի։


== Կրթություն ==
Գյուղն ուներ 3 նախակրթարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յակով Զևին

Զևին Յակով Դավիդովիչ (հունիսի 21, 1888(1888-06-21), Կրասնոպոլյե, Cherikovsky County, Մոգիլյովյան նահանգ, Ռուսական կայսրություն - սեպտեմբերի 20, 1918(1918-09-20), Թուրքմենբաշի, Խորհրդային Ռուսաստան), հեղափոխական գործիչ։ ՌՍԴԲԿ անդամ 1904 թվականից։
Հեղափոխական գործունեության համար բազմիցս ձերբակալվել է։ 1912 թ. եղել է ՌՍԴԲԿ VI (Պրագայի) կոնֆերանսի մենշևիկ-կուսակցականների պատգամավորը։ Կոնֆերանսից հետո անցել է բոլշևիկների կողմը։ 1915 թվականին ընտրվել է Բաքվի բոլշևիկյան կոմիտեի անդամ։ Փետրվարյան հեղափոխությունից հետո (1917) աշխատել է Մոսկվայի բանվորների դեպուտատների սովետում, 1917 թ. օգոստոսից՝ Բաքվի նավթարդյունաբերական բանվորական միությունում։ Զևինը Ադրբեջանում սովետական իշխանության հաստատման համար պայքարի և Բաքվի կոմունայի կազմակերպիչներից մեկն է։ 1918 թ. եղել է աշխատանքի ժողկոմ (Բաքվի ԺԿՄ-ում)։ Գնդակահարվել է Բաքվի 26 կոմիսարների հետ։


== Ծանոթագրություններ ==
Սեռունգարինա

Սեռունգարինա (իտալերեն՝ Serrungarina), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։
Բնակչությունը կազմում է 2450 մարդ (2008), բնակչության խտությունը՝ 107 մարդ/կմ²։ Տարածքը կազմում է 23 կմ²։ Փոստային ինդեքս՝ 61030։ Հեռախոսային կոդ՝ 0721։
Կոմունայի հովանավորն է Սուրբ Անտոն Մեծը։ Տոնը նշվում է հունվարի 17-ին։


== Ժողովրդագրություն ==


== Համայնքի վարչակազմ ==
Հեռախոսահամար։ 0721 896129
Էլեկտրոնային փոստ։ comune.serrungarina@provincia.ps.it
Պաշտոնական կայք։ http://www.comune.serrungarina.ps.it


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գրիգոր Հարությունյան (ռեժիսոր)

Անվան այլ կիրառումների համար տե՛ս՝ Գրիգոր Հարությունյան (այլ կիրառումներ)Գրիգոր Հարությունյան (ապրիլի 14, 1950(1950-04-14), Երևան, Հայկական ԽՍՀ, ԽՍՀՄ), հայ ռեժիսոր։


== Կենսագրություն ==
Գրիգոր Հարությունյանը ծնվել է 1950 թվականին Երևանում։ 1981 թվականին ավարտել է Երևանի Խ. Աբովյանի անվան մանկավարժական ինստիտուտի կուլտուրայի ֆակուլտետը։ Աշխատել է որպես ռեժիսորի ասիստենտ Երևան ստուդիայում, իսկ 1988 թվականից՝ որպես ռեժիսոր Հայկ ստուդիայում։


== Ֆիլմեր ==


== Ծանոթագրություններ ==
(7746) 1987 RC1

(7746) 1987 RC1, աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,185981 ա. մ., առավելագույնը մոտենում է 2,7007 ա. մ. հեռավորության վրա և հեռանում 3,6713 ա. մ.։ Արեգակի շուրջ մեկ ամբողջական պտույտ է կատարում 2077,13 երկրային օրվա ընթացքում, իր ուղեծրով շարժվելով միջինում 0,173316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7746) 1987 RC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորոդեցի շրջան

Գորոդեցի շրջան (ռուս.՝ Городецкий район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Գորոդեց։


== Աշխարհագրություն ==
Շրջանի տարածքի մակերեսը կազմում է 1476 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 92733 մարդ։ Բնակչության խտությունը կազմում էր 62,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գրիվիլե

Գրիվիլե (ֆր.՝  Grivillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 62 մարդ, բնակչության խտությունը` 18.29 մարդ/կմ²։ Բնակավայրը զբաղեցնում է 3.39 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 40 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 46 աշխատունակ (15-64 տարեկան)  բնակիչ, որոնցից ակտիվ էին 41-ը, իսկ ոչ ակտիվները` 5։ Ակտիվության ցուցանիշը կազմում է 89,1 %։ 41 աշխատունակ մարդկանցից աշխատել է 37 անձ (20 տղամարդ և 17 կին)։ Գործազուրկ են եղել 4 անձ (1 տղամարդ և 3 կին)։ 5 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուտեխովո-1

Ուտեխովո-1 (ռուս.՝ Утехово-1), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հնդկական սփյուռք

Հնդկական սփյուռք, Հնդկաստանից դուրս բնակվող հնդկական ծագումով բնակչությունը։ Ըստ Միավորված Ազգերի Կազմակերպության զարգացման ծրագրի հաշվետվության, հնդկական սփյուռքը աշխարհի երկրորդն է խոշորությամբ, չինականից հետո, և կազմում է ավելի քան 25 միլիոն մարդ։
2003 թվականից սկսած, ամեն տարի հունվարի 9-ին Հնդկաստանում նշում են «Փրավասի Բհարաթիյա Դիվաս» (հնդկական սփյուռքի օր) տոնը, որպեսզի նշեն սփյուռքի ավանդը Հնդկաստանի զարգացման մեջ։ Այդ օրը 1915 թվականին Մահաթմա Գանդին Հարավային Աֆրիկայից վերադարձել է Հնդկաստան։


== Հնդկական սփյուռքի քանակը ըստ երկրների ==
Նեպալ 4,000,000
 ԱՄՆ 3,183,063
Մյանմա 2,900,000
Մալայզիա 2,050,000
Սաուդյան Արաբիա 1,789,000
 Արաբական Միացյալ Էմիրություններ 1,750,000
Շրի Լանկա 1,601,600
 ՄԹ 1,500,000
Հարավային Աֆրիկա 1,218,000
 Կանադա 1,000,000
Մավրիկիոս 882,220
Օման 718,642
Սինգապուր 670,000
 Քուվեյթ 579,390
Տրինիդադ և Տոբագո 551,500
 Կատար 500,000
 Ավստրալիա 448,430
 Բահամներ 350,000
Գայանա 320,200
Ֆիջի 313,798
 Ֆրանսիա 300,000 - 450,000
Նիդերլանդներ 215,000
Չինաստան 150,051
Թաիլանդ 150,000
 140,300
 Իտալիա 120,000
Եմեն 111,000
 Նոր Զելանդիա 110,000
 Պորտուգալիա 80,000
 Իսրայել 78,000
Քենիա 75,000
 Ռուսաստան 40,000


== Ծանոթագրություններ ==
Բենի (կոմունա)

Անվան այլ կիրառումների համար տե՛ս՝ Բենի (այլ կիրառումներ)Բենի (ֆր.՝ Bey), համայնք Ֆրանսիայում, գտնվում է Ռոն Ալպեր մարզում՝ Էն գավառում՝ Բուրկ ան Բրես շրջանում։
Համայնքի INSEE կոդը 01038։


== Աշխարհագրություն ==

Համայնքը գտնվում է Փարիզից հարավ-արևմուտք 350 կմ հեռավորության, Լիոնից հյուսիս 55 կմ հեռավորության և Բուրկ ան Բրեսից արևմուտք 30 կմ հեռավորության վրա.
Համայնքի տարածքով հոսում է Սոլնան և Սևվրոն գետերը։


== Կլիմա ==
Կլիման՝ կիսամարցամաքային՝ ցուրտ ձմեռներով և տաք ամառներով։ Անձրևները լինում են ոչ հաճախ՝ հիմնականում ամռանը։


== Բնակչություն ==
Համայնքի բնակչությունը 2010 թվականի տվյալներով կազմում է 724 մարդ։


== Ադմինիստրացիան ==


== Տնտեսություն ==
2010 թվականի տվյալներով աշխատունակ տարիքում (15-64 տարեկան) գտնվող 460 մարդկանցից 364-ը վարում են ակտիվ տնտեսական կյանք, 96-ը ՝ ոչ ակտիվ (ակտիվության ցուցանիշը՝ 79,1 %, 1999 թվականին եղել է 75,8 %)։ 364 ակտիվ բնակիչներից 349 աշխատել են (182 տղամարդ և 167 կին), գործազուրկ են եղել 15 բնակիչ (7 տղամարդ և 8 կին)։ 96 ոչ ակտիվ բնակիչներից 28 եղել են աշակերներ կամ ուսանողներ, 55-ը՝ թոշակառուներ, 13-ը եղել են ոչ ակտիվ այլ պատճառներով։


== Տեսարժան վայրեր ==
Ուսադբա Մարմոն։ Պատմական հուշարձան 1992 թվականից
Օդաչու Մարիզ Շիլցի հուշամատյանը։


== Ծանոթագրություններ ==
Հազարապետ Գասպարյան

Հազարապետ Երվանդի Գասպարյան (1918, Նոր Բայազետ - անհայտ), հայ մանկավարժ։  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։ ԽՄԿԿ անդամ (1944)։


== Կենսագրություն ==
Հազարապետ Գասպարյանը ծնվել է 1918 թվականին, Նոր Բայազետ (այժմ Գավառ) քաղաքում։ 1936-1937 թվականներին ավարտել է Կամոյի մանկավարժական ուսումնարանը։ 1937-1939 թվականներին հայոց լեզու է դասավանդել Մարտունու շրջանի Թազագյուղի 8-ամյա դպրոցում։ 
1939 թվականին զորակոչվել է Կարմիր բանակ։ Ծառայել է 11-րդ տանկային դիվիզիայի 214-րդ հետախուզական տանկային գումարտակում։ Եղել է ռադիստ-հրաձիգ, ապա՝ քաղղեկի տեղակալ։ 1940 թվականին մասնակցել է Բեսարաբիայի ազատագրմանը։ Գերմանա-խորհրդային պատերազմի առաջին օրերից մասնակցել է թշնամու դեմ մղված մարտերին Հարավ-Արևմտյան ռազմաճակատում։ Մարտերից մեկում վիրավորվել է և 1941 թվականի նոյեմբերին, Ստալինգրադ քաղաքում բուժվելուց հետո, քաղաքի տրակտորի գործարանից ստացել է տանկեր և մեկնել Մոսկվա։ Մասնակցել է Վոլոկոլամսկ և Կլին քաղաքների պաշտպանության մարտերին, ինչպես նաև Մոսկվայի մատույցներում գերմանական զորքերի ջախջախմանը։ 29-րդ գվարդիական ծանր տանկային բրիգադի կազմում մասնակցել է Կրիվոյ Ռոգի ազատագրմանը։ 70-րդ Սիրյան ծանր տանկային գվարդիական գնդի կազմում մասնակցել է Լյուբլինի, ապա՝ Վարշավայի ազատագրման մարտերին, որտեղ վիրավորվել է։ Բուժվելուց հետո վերադարձել է 70-րդ գունդը։ 1945 թվականի հունվարի 24-ից մասնակցել է Վարշավայից արևմուտք մղվող մարտերին, հասել է մինչև գերմանական Շնայդեմոլ  քաղաքը, որից հետո գործուղվել է Գորկի քաղաքի ռազմաքաղաքական ուսումնարան։ Գասպարյանը պարգևատրվել է Հայրենական պատերազմի 2-րդ աստիճանի, Փառքի 3-րդ աստիճանի շքանշաններով, «Մոսկվայի պաշտպանության համար», «Վարշավայի ազատագրման համար» և այլ մեդալներով։
Գասպարյանը զորացրվել է 1946 թվականին, ավագ լեյտենանտի կոչումով։ 1944 թվականին ընդունվել է կոմունիստական կուսակցության շարքերը։ Ավարտել է Երևանի հեռակա մանկավարժական ինստիտուտը։ Երկար տարիներ եղել է Վերին Գետաշենի միջնակարգ դպրոցի տնօրենը։


== Պարգևներ ==
Հայրենական պատերազմի 2-րդ աստիճանի շքանշան
Փառքի 3-րդ աստիճանի շքանշան
«Մոսկվայի պաշտպանության համար» մեդալ
«Վարշավայի ազատագրման համար» մեդալ


== Ծանոթագրություններ ==
Վիկտոր Բորցով

Վիկտոր Անդրեևիչ Բորցով (ռուս.՝ Ви́ктор Андре́евич Борцо́в, հունիսի 14, 1934(1934-06-14), Օրենբուրգ, Միջինվոլգյան երկրամաս, ՌԽՖՍՀ, ԽՍՀՄ - մայիսի 20, 2008(2008-05-20), Մոսկվա, Ռուսաստան), խորհրդային և ռուսական թատրոնի և կինոյի արտիստ։ ՌԽՖՍՀ ժողովրդական արտիստ (1989)։


== Կենսագրություն ==
Վիկտոր Բորցովը 1957 թվականին ավարտել է Մ. Շչեպկինի անվան բարձրագույն թատերական ուսումնարանը։ Նրան դասավանդել է Վերա Նիկոլաևնա Պաշեննայան, իսկ համակուրսեցիներն են եղել  Յուրի Սոլոմինը, Ալեքսեյ Էյբոժենկոն և Ռոման Ֆիլիպովը։ Աշխատել է Փոքր թատրոնում։
Վիկտոր Բորցովը առանձնահատուկ հանրաճանաչություն է ձեռք բերել որպես կինոդերասան։ Նրա լեգենդար դերակատարումներից է  «Պոկրովսկյան դարպասներ» ֆիլմը, որտեղ մարմնավորել է Սավվա Իգնատևիչի կերպարը։ Նրա ստեղծագործությունների հերոսները հիմնականում համակրելի, հմայիչ «կամազուրկներ» են։ Դերասանը ուժեղ և զավեշտալի խառնվածքի հետ միաժամանակ անվիճելիորեն տիրապետել է լիրիկական հմայքին։
Վիկտոր Բորցովը վախճանվել է 2008 թվականի մայիսի 20-ին Մոսկվայում՝ երկարատև հիվանդության պատճառով։ Թաղվել է 2008 թվականի մայիսի 23-ին Մոսկվայում գտնվող  Տրոեկուրովյան գերեզմանատանը (տեղամաս 6)։


== Ճանաչում և պարգևներ ==
Օրենբուրգում գտնվող տանը, որտեղ Վիկտոր Բորցովը մինչև 1953 թվականը անցկացրել է իր մանկությունը, արտիստի 80-ամյակի առթիվ փակցվել է հուշատախտակ։
«Հայրենիքին մատուցած ծառայության համար» 4-րդ աստիճանի շքանշան  (ապրիլի 21, 2005)՝ թատերական արվեստի զարգացման գործում ունեցած մեծ ավանդի և բազմամյա ստեղծագործական գործունեության համար։
Պատվո շքանշան (հոկտեմբերի 25, 1999)՝ ազգային թատերական արվեստի զարգացման գործում ունեցած մեծ ավանդի համար և Ռուսաստանի պետական ակադեմիական Փոքր թատրոնի 175-ամյակի առթիվ։
Կրծքանշան «ԽՍՀՄ Զինված ուժերը քաղաքակիրթ ղեկավարելու համար», ԽՍՀՄ մշակույթի աշխատակիցների ԿԿ արհմիություն։
Կրծքանշան «Գերազանց աշխատանքի համար», ԽՍՀՄ մշակույթի նախարարություն։


== Ստեղծագործական գործունեություն ==


=== Թատրոն ===
1957 թվականից աշխատել է Փոքր թատրոնում։ Այնտեղ Բորցովը խաղացել է դասական բոլոր ներկայացումներում․

«Յարովայի սերը», Կոնստանտին Տրենյով, Շվանդյա
«Փառամոլության տոնավաճառ»,  Ուիլյամ Դոբին
«Զրույցներ պայծառ լուսնի ներքո» — Իվան
«Անտառ», Ա․ Օստրովսկի — Վոսմիբրատովը
«Մերոնք են, կհարմարվենք», Ա․ Օստրովսկու, Սամսոն Սիլիչ
«Արծաթե իշխանը», Խոմյակ
«Քեռի Վանյա», Ա․ Չեխով, Տելեգին
1979՝ «Լիր արքա», Ու․ Շեքսպիր։ Ռեժիսոր՝ Լեոնիդ Խեյֆեց, դուքս Ալբինսկի
1982՝ «Վայրի հրեշտակ» Ա․ Կոլոմիցա։ Ռեժիսոր՝  Վլոդիմիր Սեդով, Ֆեոդոր


=== Ֆիլմագրություն ===


== Ծանոթագրություններ ==


== Արտաքին հղումներ ==
Մահացել է «Պոկրովսկյան դարպասների» Սավվա Իգնատևիչի դերակատարը, BBC, մայիսի 20 2008 թվական
Զինված ուժերում ծառայության համար մեդալ (Նորվեգիա)

Զինված ուժերում ծառայության համար մեդալ,  Նորվեգիայի զինված ուժերի գերատեսչական պարգև։ Պետք չի այս մեդալը շփոթել Զինված ուժերում ծառայության համար մեդալ դափնետերևով-ի հետ, քանզի վերջինս միանգամայն առանձին աստիճանակարգ ունեցող մեդալ է։


== Պատմություն ==
Զինված ուժերում ծառայության համար մեդալը հաստատվել է 1982 թ.-ի մայիսի 1-ին որպես Նորվեգիայի զինված ուժերի զինծառայողների ծառայությունների դիմաց պարգև՝ ըստ ծառայության տարիների։ Մեդալը տրվում է Ներքին գործերի նախարարի կողմից ոստիկանության զորքերի և քաղաքացիական անձանց նվազագույնը 25-ամյա ծառայության համար։ Յուրաքանչյուր հերթական 5 տարվա համար ժապավենի վրա ամրացվում է հնգանկյուն արծաթե աստղ։ Աստղերի շնորհումը սահմանափակվում է առավելագույնը 3-ով։

2005 թ.-ի հոկտեմբերի 12-ին մեդալի կանոնադրության մեջ կատարվեցին փոփոխություններ, համաձայն որի՝ մեդալով պարգևատրվում են Նորվեգիայի ազգային գվարդիայի զինծառայողները նվազագույնը 10 տարի ծառայության դիմաց։
2011 թ.-ին կանոնադրության փոփոխության շնորհիվ մեդալով պարգևատրումը հասանելի եղավ նաև քաղաքացիական անձանց, ովքեր իրենց գործողություններով նպաստել են ոստիկանության աշխատանքին։


== Նկարագրություն ==
Մեդալը շրջանաձև է և պատրաստված արծաթից։ Դիմային մասում պատկերված է թուր ուղղված դեպին վեր։ Հակառակ կողմում գրված է «FORSVARET • FOR FORTJENESTER •» (Զինուժ • Հանուն ծառայության)։ Մեդալի ժապավենը կարմիր գույնի է կենտրոնում 4 մմ-անոց սպիտակ գծով։


== Ծանոթագրություններ ==


== Աղբյուրներ ==
NFM: Forsvarsmedaljen.(չաշխատող հղում) (նորվեգերեն)
Kingdom of Norway: Defence Service Medal. (անգլերեն)
Լյուսի Մռավյան

Լյուսի (Արշալույս) Հարությունի Մռավյան (1900 - 1951), հայ բոլշևիկ հեղափոխական, ԽՄԿԿ անդամ (1917), Արարատ Մռավյանի քույրը։
1930 թվականին ավարտել է Մոսկվայի Գ․ Վ․ Պլեխանովի անվան ժողովրդական տնտեսության ինստիտուտըը։ Աշխատել է Մոսկվայում՝ Մոսսովետի ժողկրթության բաժնում, մասնակցել է դպրոցական խորհուրդների, մանկական աշխատանքային գաղութների ստեղծմանը։ 1927 թվականից գիտական աշխատանք է կատարել Վլադիմիր Լենինի անվան համամիութենական էլեկտրատեխնիկական ինստիտուտում։ 
Պարգևատրվել է «Պատվո նշան» շքանշանով։
Ֆենտայ (Պեկին)

Ֆենտայ (չին. պարզ. 丰台, փինյին Fēngtái), Պեկինի (ՉԺՀ) կենտրոնական ենթակայության քաղաքի քաղաքային ենթակայության շրջան: Գտնվում է քաղաքի կենտրոնից հարավ-արևմուտք:


== Վարչական բաժանումը ==
Ֆենտայ շրջանը բաժանվում է 14 փողոցային կոմիտեների, 2 ավանի և 5 համայնքների:


== Պատմություն ==
Ցզին կայսրության ժամանակներում Ցզինի մայրաքաղաք Չժունդուում, Ֆենիմենի (չին.丰宜门) դարպասներից դուրս գտնվում էր Պայցզյոտայ (չին. 拜郊台) աշտարակը, այս երկու անվանումներից էլ առաջացել է «Ֆենտայ» անվանումը: Ցին կայսրության օրոք Ֆենտայ ավանում բնակեցվեց կայսերական գվարդիայի երեք կայազորներից մեկը: 1937 թվականին հենց այստեղ տեղի ունեցավ «հուլիսի 7-ի միջադեպը»՝ հանգեցնելով ճապոնա-չինական պատերազմի:


== Տրանսպորտ ==
Արևմտյան կայարան
Հարավային կայարան
Պեկինյան պահեստ
Նանյուան օդանավակայան


== Տնտեսությունը ==
Ֆենտայ տարածաշրջանում տեղակայված է Սինֆադի մեծածախ առևտրի շուկան, որը Պեկինի սպառողների մոտավորապես 90%-ին ապահովում է թարմ բանջարեղենով և մրգերով (այստեղ նաև վաճառում են ծովամթերք, ձուկ և միս)։ Շուկայում աշխատում են ավելի քան 10 հազար աշխատակիցներ։ Տարածաշրջանում գտնվում է նոր գործարար Լիցզե թաղամասը, որտեղ կառուցված են գրասենյակների և հյուրանոցների բարձրահարկ շենքեր։


== Տեսարժան վայրեր ==
Մարկո Պոլոյի կամուրջ
Վանպին ամրոց
Հակաճապոնական պատերազմի չինացի ժողովրդի հուշային թանգարան
Համաշխարհային այգի-փոքրածավալ չինական այգի
Լյանհուաչի այգի
Ավտոմեքենաների չինական թանգարան


== Սպորտ ==
Շրջանում է գտնվում 30 հազարից ավել հանդիսատես պարունակող Ֆենտայի ստադիոնը: Այն հանդիսանում է Բեյցզին Ժենհե ֆուտբոլային ակումբի տնային խաղասպարեզը:


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==
Էշլի Թիսդեյլ

Էշլի Միշել Թիսդեյլը (անգլ.՝ Ashley Michelle Tisdale, հուլիսի 2, 1985(1985-07-02)[…], Օշեն Թաունշիփ, Մոնմաութ Քաունթի, Նյու Ջերսի, Մոնմաութ շրջան, Նյու Ջերսի, ԱՄՆ), ամերիկյան դերասանուհի, երգչուհի և հեռուստատեսային պրոդյուսեր։
Նա առավել ճանաչում ստացավ «Հրաշալի Մյուզիքլ 2» ֆիլմի շնորհիվ, որտեղ մարմնավորում է ինքն իրեն։ Այնուհետև նկարահանվել է «Շարպեյի շքեղ արկածները» ֆիլմում, որում մարմնավորում է Շարպեյ Էվանսին։


== Ծանոթագրություններ ==


== Արտաքին հղումներ ==
 Մեդիաֆայլեր Էշլի Թիսդեյլ թեմայով Վիքիպահեստում:
http://www.ashleytisdale.com/ Էշլի Թիսդեյլ. պաշտոնական կայք
Էշլի Թիսդեյլ Internet Movie Database կայքում
Ashley Tisdale at YouTube
Մեղրաբերք

Մեղրաբերք, մեղվի աշխատանքի գործունեության արդյունքը։
Գլխավոր մեղրաբերքի սկզբին հորիզոնական և 2 կորպուսանոց փեթակներում ընտանիքը պետք է զբաղեցնի 20-24֊ից ոչ պակաս միջշրջանակային տարածություն, կամ մեկ 12 շրջանականոց կորպուս կամ 2 կիսաշրջանակային վերնահարկ։ Բազմակորպուսանոց փեթակում լավ ընտանիքը այդ ժամանակաշրջանում պետք է խիտ ծածկի 30-40 շրջանակ, այսինքն լրիվ զբաղեցնի 3-4 կորպուս։ Որպեսզի մեղվի ընտանիքները մեղվանոցում լինեն ուժեղ և բարձր արտադրողական, անհրաժեշտ է տարվա ընթացքում հետևողականորեն կիրառել միջոցառումների որոշակի կոմպլեքս։ Ամռան վերջին և աշնանը ձմռան են նախապատրաստում հիմնականում աշնանը աճեցրած երիտասարդ մեղուներից կազմված ընտանիքներ, որոնք ապահովում են բարորակ կերի առատ պաշարով, ձմռանը ստեղծում են բարենպաստ ջերմության և խոնավության ռեժիմ, պահպանում լիակատար հանգիստ, գարնանը ընտանիքների համար ստեղծում են լավ պայմաններ այն հաշվով, որպեսզի ընտանիքներում մեղրաբերքի նախօրյակին աճեցվեն մեծ քանակությամբ երիտասարդ մեղուներ։ Ամռանը ձեռնարկում են միջոցառումներ, որոնք կանխում են ընտանիքի թուլացումը, ձագատվությունը և պայմաններ ստեղծում մեղրաբերքի լրիվ օգտագործման համար։ Ապա դարձյալ սկսում են ձմեռմանը նախապատրաստել մեղուների ուժեղ ընտանիքներ․ տարվա ընթացքում բոլոր օղակներում կարևոր են վերը նշված աշխատանքները։ Բավական է խախտել նրանցից որևէ մեկը, նախորդ հաջողությունները ուժեղ ընտանիքների ստեղծման գործում իզուր կանցնեն։ Օրինակ, եթե մեղվապահը ուժեղ ընտանիքների համար չի ստեղծել ձմեռման լավ պայմաններ, ապա նրանք մինչև գարուն կթուլանան և չեն կարողանա նորմալ զարգանալ։ Պատահում է այնպես, որ մեղվապահը գարնանը աճեցրել է ուժեղ ընտանիքներ, բայց ամռանը չի տեղափոխել մեղրաբույսերով հարուստ վայրեր․ մեղուները չկարողանակով մեղր հավաքել, հետագայում թուլանում են կերի պակասությունից։


==== Փեթակներ ====
Փեթակը մեղուների բնակարանն է, որը պատրաստում են մարդիկ։


== Գրականություն ==
Մեղվաբույծի դասագիրք, Հայաստան Հրատարակչություն, Երևան֊, 1974
Ստեֆան Շարբոնյե

Ստեֆան Շարբոնյե (ֆր.՝ Stéphane Charbonnier, օգոստոսի 21, 1967(1967-08-21)[…], Conflans-Sainte-Honorine - հունվարի 7, 2015(2015-01-07)[…], Փարիզի 11-րդ շրջան, Փարիզ), ֆրանսիացի ծաղրանկարիչ ու լրագրող։
Հայտնի էր «Շարբ» (ֆր.՝ Charb) կեղծանվամբ։ Փարիզի Շառլի Էբդո երգիծական ամսագրի նախկին աշխատակից ու գլխավոր խմբագիր։


== Կենսագրություն ==
Ծնվել է Կոնֆլան Սենտ Օնորինում։
Եղել է Ֆրանսիայի կոմունիստական կուսակցության ու ձախ ճակատի կողմնակից։ Դանիել Բենսաիդայի «Մարքս. Օգտագործման հրահանգներ» գրքի նկարների հեղինակ։
Եղել է զոհերի թվում, ովքեր սպանվել են 2015 թվականի հունվարի 7-ին Փարիզի Շառլե Էբդո թերթի շտաբ-բնակարանում հրաձգության հետևանքով։
Մահից մի քանի օր առաջ Ստեֆան Շարբոնյեն ավարտել է «Նամակ խարդախներին իսլամաֆոբիայից, ովքեր խաղում են ռասիստների ձեռքի վրա» անվանմամբ գրքի աշխատանքը, որտեղ նա պաշտպանում է ցանկացած կրոնի ծաղրելու իրավունքը։ Գիրքը հրատարակվեց հետմահու` 2015 թվականի ապրիլին Ֆրանսիայում։


== Ծանոթագրություններ ==


== Արտաքին հղումներ ==
«Charb» — Մահախոսական The Economist ամսագրում(անգլ.)
Սան Լորենցո Մաջորե

Սան Լորենցո Մաջորե (իտալերեն՝ San Lorenzo Maggiore), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 2275 մարդ, բնակչության խտությունը կազմում է 142 մարդ/կմ²։ Զբաղեցնում է 16 կմ² մակերես տարածք։ Փոստային ինդեքս՝ 82034, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Մոնտեֆյասկոնե

Մոնտեֆյասկոնե (իտալերեն՝ Montefiascone), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 13 102 մարդ (ըստ 2004 թվականի), բնակչության խտությունը կազմում է 2004 մարդ/կմ²։ Տարածքը կազմում է 104 կմ²։ Փոստային ինդեքս՝ 01027։ Հեռախոսային կոդ՝ 0761։
Քաղաքի հովանավոր սուրբը հանդիսանում է Սուրբ Մարգերիտա դը Անտիեխան (իտալերեն՝ Santa Margherita d Antiochia), որի տոնը նշվում է ամեն տարի հուլիսի 20-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ինչպես է գրվել առաջին նամակը

Ինչպես է գրվել առաջին նամակը (ռուս.՝ Как было написано первое письмо), տիկնիկային մուլտիպլիկացիոն ֆիլմ, որը նկարահանվել է 1984 թվականին, «Կիևնաուչֆիլմ» կինոստուդիայում, ռեժիսորը Ա. Կիրիկի կողմից։
Մուլտֆիլմը նկարահանվել է ըստ Ռեդյարդ Քիփլինգի հեքիաթի։


== Սյուժե ==
Մուլտֆիլմի գործողությունները տեղի են ունենում Քարե դարում, երբ որևէ մարդ չէր կարողանում ո՛չ գրել, ո՛չ կարդալ։ Տան գլխավորը գնալով որսի` իր հետ վերցնում է իր փոքրիկ աղջկան։ Որսըչի հաջողվում, քանի որ հայրիկի նիզակը կոտրվել էր, և նա որոշում է ձուկ որսալ, և դստերն ուղարկում է նոր նիզակ բերելու։ Աղջիկը որոշում է խնդրանքը փոխանցել ուրիշ ցեղից մի անծանոթի միջոցով, բայց նա չի հասկանում նրանց լեզուն։ Այդ ժամանակ աղջիկը փորձում է ծառի բնի վրա խնդրանք շարադրել մայրիկին և  դրա վրա ճանկռում է հայրիկի, նիզակի, կուղբերի և այն ամենի պատկերը, ինչը տեղավորվում է։ Եվ այսպիսով ի հայտ է գալիս առաջին նամակը, և թեկուզ այն միշտ չէին ճիշտ ընկալել, բայց կգա և այն օրը, երբ նրանք կստեղխեն տառերը, կկարողանան կարդալ և գրել, և այլևս թյուրիմացություններ չեն լինի։


== Նկարահանող խումբ ==
Սցենարի հեղինակ` Ն. Աբրամովա
Ռեժիսոր՝ Ա. Կիրիկ
Նկարիչ բեմադրող՝ Նատալյա Գորբունովա
Կոմպոզիտոր՝ Ի. Կարաբից
Օպերատոր՝ Ս. Բոդակ
Հնչյունային օպերատոր՝ Ի. Մոյժես
Մուլտիպլիկատորներ՝ Է. Լիսիցկայա, Ժ. Տարան, Ա. Տրիֆոնով
Տիկնիկները և դեկորները պատրաստել են՝ Յա. Գորբաչենկո, Օ. Կուլչիցկի, Անատոլի Ռադչենկո, Վադիմ Գախին, Վ. Յակովենկո, Վ. Դավիդենկո
Մոնտաժող՝ Յու. Սրեբնիցկայա
Խմբագիր՝ Լ. Պրիգոդա
Տնօրեն՝  Ն. Լիտվինենկո


== Ծանոթագրություններ ==


== Արտաքին հղումներ ==
Ինչպես է գրվել առաջին նամակը (1984) մուլտֆիլմը «Անիմատոր.ռու» կայքում
Ինչպես է գրվել առաջին նամակը(չաշխատող հղում)